
Resum 


Les pintures de Sant Silvestre i Sant Gregori que formaven part de la decoració mural de l'església de Santa Coloma d'An- 
dorra van seguir, des de la seva extracció el 1932, un itinerari divers al de la resta d'aquell conjunt romànic. L'article 
aprofundeix en el recorregut que mantingueren aquests dos fragments a partir del seu arrencament a instàncies de Josep 
Bardolet i aporta dades al respecte fins ara inèdites, fruit de les investigacions dutes a terme, principalment, en els arxius 
de l'estrattista i restaurador Arturo Cividini, en els de l'Institut Amatller d'Art Hispànic, en la Fototeca del Patrimonio 
Histórico de Madrid i en la Brummer Gallery de Nova Yorl. També es manifesten les circumstàncies que van concórrer 
en el traspàs a tela de tot aquell conjunt mural. 


Paraules clau: Pintura romànica / segle XII / Santa Coloma d'Andorra / Sant Gregori l Sant Silvestre l Bardolet / Cividini / 
Gudiol / Casa Amatller / Byne / Brummer Gallery / Amherst College. 


Resumen 


Sobre la venta de las pinturas de Sant Silvestre i Sant Gregori de Santa Coloma de Andorra. 


Nuevas aportaciones 

Las pinturas de Sant Silvestre y Sant Gregori que formaban parte de la decoración mural de la iglesia de Santa Coloma de 
Andorra siguieron, desde su extracción en 1932, un itinerario distinto al resto de aquel conjunto romànico. El artículo 
profundiza en el recorrido que mantuvieron estos dos fragmentos desde que fueron arrancados a instancias de Josep Bar- 
dolet y aporta datos al respecto hasta ahora inéditos, consecuencia de las investigaciones llevadas a cabo en los archivos 
del estrattista y restaurador Arturo Cividini, en el Institut Amatller d'Art Hispànic, en la Fototeca del Patrimonio Histórico 
de Madrid y en la Brummer Gallery de Nueva Yorh. También se manifiestan las circunstancias que concurrieron en el 
traspaso a tela de todo aquel conjunto mural. 


Palabras clave: Pintura romànica / siglo XII / Santa Coloma de Andorra / Sant Gregori Í Sant Silvestre l Bardolet / Cividini / 
Gudiol / Casa Amatller / Byne / Brummer Gallery / Amherst College. 


Abstract 


About the sale of the paintings of Sant Silvestre and Sant Gregori of Santa Coloma 


of Andorra. Nevy contributions 

The paintings of Sant Silvestre and Sant Gregori that vvere part of the mural decoration of the church of Santa Coloma in 
Andorra, follovved, since its extraction in 1932, a different itinerary regarding the rest of that Romanesque set. The article 
deeps into the journey that these tvvo fragments did since they vvere extracted, follovving the instructions of Josep Bardo- 
let and it provides data on this subject unpublished till today, as a result of the research carried out in the archives of the 
Histórico of Madrid and in the Brummer Gallery of Nevv YorX. The circumstances that occurred in the transfer to the 
canvas of all that mural set are also manifested. 


Reyvvords: Romanesque painting / 12th century / Santa Coloma of Andorra / Sant Gregori Í Sant Silvestre I Bardolet / Civi- 
dini / Gudiol / Amatller House / Byne / Brummer Gallery / Amherst College. 

FIGURA 1. Sant Silvestre (LAAH, im. 
04540003 —foto Gudiol A-11019/ 
ante 1936-—). 


FIGURA2. Sant Gregori (IAAH, im. 
1710011 —foto GudiolG-67252/ 
ante 1936-—). 


ven els sants Gregori i Lluc" i, més recentment, Pradalier 
considerava que es tractava dels sants Gervasi i Protasi," les 
inscripcions que hi figuren no deixen lloc a dubtes: repre- 
senten els mencionats sant Gregori i sant Silvestre. 


En la carta que l'ecònom d'Andorra la Vella, Mn. Lluís Pu- 
jol, adreçà el 28 novembre de 1932 al bisbe Justí Guitart, 
un cop realitzada l'extracció, manifesta que "la decoració 
pictòrica començava a l'interior del que descriu la primi- 
tiva porta de entrada, tapiada fins al present. Hi van apa- 
rèixer dues formoses figures de sant, amb la inscripció Sfus 


Gregoriu en una de ellas"/ 


Calgué, dones, enderrocar el mur de pedres i morter que 
tapiava l'arc triomfal per tal de poder accedir i recuperar 
aquestes obres, ja que els sants Gregori i Silvestre havien 
d'estar situats a la part superior de la volta d'aquell arc de 
ferradura (fig. 8) 


Com ha indicat Ante Vundervvald, la inclusió en el progra- 
ma iconogràfic de Santa Coloma d'aquests dos grans papes, 

Les vicissituds per les quals van passar 
les pintures romàniques de Pesglésia 
de Santa Coloma d'Andorra, un cop 
foren arrencades, han estat objecte de 
diversos estudis per part de la histo- 
riografia, particularment d'ençà que 
el 2003 es pogué exhibir a Andorra 
el conjunt més important d'aquestes 
obres en la mostra Magister Sancta Co- 
lumba. La pintura romànica del Mestre de 
Santa Coloma i del seu cercle. 


Noves recerques, però, realitzades 
darrerament, ens permeten precisar 
amb més detall fets i aspectes, fins 
ara desconeguts o poc valorats, de les 
vendes de les pintures de Sant Silves- 
tre i Sant Gregori (fig. 1 i 2), les dues 
obres d'aquella decoració mural que 
seguiren un camí ben diferent a les del 
gruix del conjunt. 


Si bé inicialment Post havia interpretat 
que aquests dos fragments representa- 


FIGURA 3. Fotografia de l'interior de l'absis 
de Sta. Coloma amb el mur, mig enderrocat, 


que tapiava l'arc triomfal. A la part superior, 
s'entreveu el darrere del retaule barroc (c. 
1932) (IAAH, im. 05554017 —foto Gudiol 
A-4314/abans de 1932—). 

a més de suggerir que el seu comitent havia de trobar-se dins dels cercles eclesiàstics del bisbat 
d'Urgell, evidencia la importància que ambdós sants tenien per a aquell bisbat. Silvestre II li havia 
concedit el 1001 una butlla amb la confirmació de totes les possessions de la diòcesi, entre elles les 
valls d'Andorra, i el bisbe Bernat Guillem d'Urgell —que havia estat consagrat pel mateix Gregori 
VII a Roma— havia introduit la seva reforma a la diòcesi. En definitiva, un programa iconogràfic 
molt deutor de l'ideal de la renovació gregoriana." 


Des d'un punt de vista estilístic, les figures d'aquest dos papes són un clar exemple de escola del 
mestre de Santa Coloma, amb espatlles estretes, colls prims, caps petits, ulls grans amb mirades 
penetrants i orelles obertes. Com que devien estar situats a V'intradós, l'un davant de Valtre, tot en- 
quadrant així la porta d'accés a l'absis, duen el bàcul papal en mans diferents, sant Gregori a la mà 
esquerra, i Sant Silvestre, a la dreta. Cal notar que la sanefa rectangular que els emmarca, formada 
per dues bandes juxtaposades de distints colors i amb un perlat al mig, és sensiblement similar, entre 
d'altres, al quadrat que contorneja un dels sants de lintradós de l'arc de Sant Miquel d'Engolasters. 


Els orígens de Parrencament dels murals de Santa Coloma 
i la posterior venda 


Cal buscar-los en la revaloració que, després de ser menystingut durant segles, adquirí l'art romànic 
des dels anys vuitanta del segle XIX. "Eren obres —comentava Josep Pijoan— de poderosa persona- 
litat i estranya bellesa, tal volta una mica exòtiques, que per força havien d'ésser fruides per gent 
de llunyanes terres i del temps a venir" Començaren a aparèixer antiquaris i colleccionistes, àvids 
d'aconseguir el major nombre d'obres d'aquest estil i, tant com fos possible, les més importants. 
Com és prou conegut, l'arrencament el 1919 de les pintures de Santa Maria de Mur va ser el deto- 
nant que feu intervenir la Junta de Museus de Barcelona per tal d'aturar aquell espoli del què estava 
sent objecte Part romànic del Pirineus 


D'aquestes extraccions, les Valls d'Andorra no en quedaren al marge. A la tardor de 1922 s'havien 
arrencat i traslladat a Barcelona les pintures de Sant Miquel d'Engolasters i, uns anys després, entre 
1924 i 1928, les de Sant Esteve d'Andorra la Vella, i vers el 1928 i 1980 les de Sant Romà de les Bons." 


L'arrencament de la decoració mural de l'església de Santa Coloma, però, no es produeix fins més tard. 
Situada a l'absis —reconvertit des de feia segles en sagristia—, estava parcialment oculta per una capa 
de calç. A més a més, com hem comentat, l'arc triomfal per on s'hi accedia es trobava tapiat i, davant 
d'aquest mur de tancament, pel cantó de la nau, hi havia un retaule barroc, dedicat a la santa titular, 
que romania allí des de l'agost del 1741," i que estava cobricelat per un arc massís de maçoneria. 


Un dels primers que s'adonà de Vexistència d'aquestes pintures murals sota la capa de calç va ser 
Pantiquari Josep Bardolet (fig. 4). Si més no, quan el 1927 Mn. Gudiol i Cunill parla de l'existència 
d'aquestes pintures explica que les coneix per "notícia comunicada pel ja esmentat Bardolet". I 
afegeix: "En la sagristia d'aquesta església s'hi poden regonèixer antigues pintures en estat molt 
fragmentari i ruinós"." La imprecisa menció que en fa, evidencia la deplorable condició en què es 
trobaven i la consegient dificultat per identificar-les. 


Certament, la brutícia i la calç que les cobria havien d'impedir percebre-les i copsar-ne el seu valor. 
A tall d'exemple, quan a l'octubre de 1930 Melcior Font i Mn. Pere Pujol descriuen a l'Àlbum Mera- 

vella els tresors artístics d'Andorra, en parlar de l'església de Santa 
Coloma, subratllen el seu campanar, a més d'un "curiós pòrtic i un 
remarcable retaule gòtic del segle XIII, que pertenesqué a l'església 
de Sant Vicens", però no fan cap referència als murals romànics de 
Pabsis." I això que Mn. Pere Pujol, un dels seus autors, era histori- 
ador —deixeble de Mn. Gudiol— i arxiver a la Seu d'Urgell. A més 
a més, el seu germà Lluís, també prevere, era, com hem indicat, 
Pecònom d'Andorra la Vella, a càrrec del qual estava precisament 
Pesglésia de Santa Coloma. Sembla, doncs, que aquesta decoració 
mural va restar en unes condicions que la feien gairebé impercep- 
tible, fins que es procedí al seu sanejament i posterior extracció. 


FIGURA 4. Josep Bardolet. No és estrany que fos Josep Bardolet qui intuís el fet que, en aquell 

absis que llavors es feia servir de sagristia, encara s'hi pogués tro- 
bar, sota aquelles capes de brutícia i de calç, un conjunt mural tan important del període romànic. 
Antiquari d'origen vigatà, Bardolet actuava des de la Seu d'Urgell com agent intermediari en la 
compravenda d'obres d'art. Per aquest motiu, havia recorregut bona part de les esglésies que perta- 
nyien al bisbat d'Urgell a la descoberta del seu patrimoni artístic.P 


D'altra banda cal remarcar que, aleshores, l'art romànic no era encara prou valorat per les autoritats 
andorranes. A diferència de Catalunya, on des de feia ja uns quants anys s'havia endegat, a través 
de la mencionada Junta de Museus, una campanya per preservar el seu patrimoni de lexportació, a 
Andorra aquesta política no existia. A més a més, a inicis dels anys trenta, el país estava immers en 
greus problemes sociopolítics. Les vagues a la central hidroelèctrica de Forces Elèctriques d'Andor- 
ra (FHASA) i la creixent confrontació política entre el Consell General i els Coprínceps per causa, 
entre d'altres, del sufragi universal masculí, conduiren Andorra a l'anomenada Revolució de 1933 
que, malgrat tot, acabà enfortint l'equilibri institucional del Coprincipat. Tots aquests trasbalsos no 
degueren ajudar gens que les autoritats andorranes, capficades en d'altres prioritats, s'interessessin 
pera la preservació del patrimoni artístic del país." N'és un clar exemple la mateixa església de Santa 
Coloma, que es trobava —sobretot el campanar— en un estat de conservació deplorable. Davant la 
indiferència del Consell General d'aleshores —comentava Rafael Benet— va haver de ser el bisbat 
d'Urgell el que es veié precisat a vendre la pintura mural romànica de Santa Coloma i, amb els diners 
recollits, evitar així la imminent ruina de Vesglésia.P Pogué ser, doncs, aquesta la causa per la qual 
el bisbat n'autoritzà la seva venda. 


Fos o no aquesta la raó, el cas és que per encàrrec de Josep Bardolet es tragué la brutícia i la capa de 
calç que ocultaven aquestes pintures i, tot seguit, es procedí al seu arrencament, tasques que realit- 
zà, amb la tècnica de lstrappo, el restaurador de Bèrgam, Arturo Cividini, probablement l'octubre 
de 1982. Se suposa que un cop extretes, aquestes pintures es degueren dipositar al Bisbat, a la Seu 
d'Urgell. Bardolet n'oferí el 27 d'aquell mateix mes, 8.000 pessetes per totes elles, oferta que no li 
va ser acceptada. Durant els mesos segiients es produiren diverses negociacions entre les parts, fins 
que el 21 de gener de 1983 Bardolet acabà acceptant comprar-les per 15.000 pessetes, operació que 
finalment es materialitzà per aquest preu el 6 d'abril de 1933. 


L'any seguent de la referida venda es procedí, per part de l'Associació Amics de VArt Vell, a la 
consolidació i restauració del campanar de església de Santa Coloma ja que, com hem dit i segons 

s'esmenta en la Memòria d'aquella associació, el referit campanar fes trobava en un estat de ruina 
avançadíssim".7 Entre d'altres obres, també s'arreglà la teulada de l'església i s'enderrocà el referit 
arc massís de maçoneria, possiblement del segle XVIII, que cobricelava el retaule barroc. 


Aquests treballs es dugueren a terme sota la direcció de Cèsar Martinell, ajudat per l'andorrà Xa- 
vier Pla, que feia poc que havia obtingut el títol d'arquitecte." Prèviament, el Comitè de Direcció 
d'aquella associació havia acordat el 2 de desembre de 1933 "destinar a aquesta obra la quantitat 
de mil pessetes i la direcció tècnica".P En tot cas, la consolidació i restauració referides —es diu en 
aquella Memòria— ja havien estat planejades anteriorment "per l'esmentat senyor Pla, juntament 
amb el senyor Josep Gudiol". Aquesta indicació pressuposa que Josep M. Gudiol, nebot de Mn. 
Gudiol, també havia d'estar al corrent de l'arrencament i compra de les pintures per part de Bar- 
dolet, pressupòsit, d'altra banda, que enllaça amb la seva participació en el dipòsit de tota aquella 
decoració mural a la casa Amatller de Barcelona, com més endavant explicarem. 


També fou la mateixa associació la que cuidà de consolidar 14gnus Dei que havia quedat al frontal de 
Parc triomfal. No deixa de resultar curiós que, segons la referida Memòria, "donada la índole espe- 
cial d'aquest detall artístic, fou encomanada la seva consolidació al nostre consoci especialista en la 
matèria, senyor Artur Cividini, el qual netejà i consolidà aquestes pintures"." Així, dones, el mateix 
que havia arrencat el 1932 les pintures adquirides per Bardolet, fou qui posteriorment restaurà P4e- 
nus Dei i els frisos complementaris conservats a l'església. 


De les prop de 6.000 pessetes que van costar totes aquestes obres de consolidació i restauració, 
l'esmentada associació acabà pagant-ne 1.461,45 pessetes. La resta, com hem referit, fou costejada, 
segons Rafael Benet, pel mateix bisbat d'Urgell." 


L'estada de les pintures a la casa Amatller 


Noves recerques a l'arxiu de V'esfratlista i restaurador Arturo Cividini ens permeten complementar 
litinerari que van seguir els murals de Santa Coloma." Entre la documentació que conserven els 
seus descendents, hi ha un quadern on ell detallava els serveis que venia prestant als seus clients i 
els imports que cobrava, amb especial referència als treballs de restauració de les obres d'art que se 
li confiaven. 


Aquest quadern ens dona la clau per esbrinar què va passar amb les pintures de Santa Coloma, tan 
bon punt foren comprades per Josep Bardolet. Dues anotacions, manuscrites per Cividini, hi fan 
referència. La primera, fa allusió al seu trasllat: Materiale per transporto affrescbi S. Coloma (Andorra). 
Podem presumir, doncs, que va ser Cividini qui, amb el seu equip, traslladà aquests murals. Si més 
no, ell va ser encarregat d'obtenir el material per al seu transport. 


La segona anotació de Cividini ens aporta una informació més valuosa: Giornale per traspaso affreschi 
S. Coloma in casa Amatller dal 23 aprile a 6 juelio 1933. L'apunt ens revela, doncs, que aquestes pintures 
arribaren a Barcelona el mateix mes d'abril en què Bardolet les havia comprat i, a més a més, ens 
indica que foren dipositades a la casa Amatller, que fou allí on Cividini i el seu equip les traspassaren 
a un nou suport i que aquest procés tingué lloc entre el 23 d'abril i el 8 de juliol de 1933. D'altra 
banda, el fet d'haver estat dipositades a la casa Amatller durant tot aquest temps ens permet deduir 
la intervenció de Josep M. Gudiol i Ricart en aquest afer, com tot seguit explicarem. 

La modernista casa Amatller, situada al número 41 del passeig de Gràcia, havia estat reformada els 
darrers anys del segle XIX per Josep Puig i Cadafalch, a instàncies del seu propietari, industrial 
xocolater, Antoni Amatller. Una de les aficions que aquest tenia era la de la fotografia, per la qual 
cosa demanà a Pindicat arquitecte que planegés damunt el terrat de l'edifici un espai per al seu 
estudi fotogràfic. Puig hi projectà una sala de grans dimensions, superfície diàfana, sostre molt alt i 
llum zenital. Això li permeté rematar la façana de l'immoble d'una forma esglaonada a la manera de 
les cases medievals del nord d'Europa. En morir Antoni Amatller Pany 1910, l'edifici passà a mans 
de la seva filla Teresa. 


La família Amatller havia tingut i tenia molta relació amb Mn. Gudiol. També amb el seus nebots, 
particularment amb Josep M. Gudiol i Ricart, que s'havia anat format com a historiador de Part al 
costat del seu oncle, fins que ell va morir el 1981. A inicis d'aquella dècada, el jove Gudiol havia ini- 
ciat el estudis d'arquitectura que es pagava com a assessor de colleccionistes i mitjancer en la com- 
pravenda d'objectes artístics. Degut a l'estreta relació que tenien ambdues famílies, Teresa Amatller 
havia deixat que Josep M. Gudiol i Ricart usés el referit estudi fotogràfic de la casa del passeig de 
Gràcia per portar-hi obres d'art que allí estudiava i que, si convenia, restaurava. " 


Així, dones, gràcies a la intervenció de Josep M. Gudiol, les pintures de Santa Coloma es dipositaren 
en aquella gran sala. Viatjaren enrotllades, dins d'unes caixes, ja que així era com habitualment es 
transportaven des del Pirineu." Allí, en l'antic estudi fotogràfic d'Antoni Amatller, fou on Cividini i 
el seu equip procediren a traspassar tot el conjunt mural a un nou suport de tela i a muntar-lo sobre 
una estructura absidal (fig. ò i 6). Com hem indicat, segons el que ell mateix anotà en l'esmentat 
quadern, trigaren dos mesos i mig en fer-ho, des del 23 d'abril fins al 8 de juliol. 


ia ago lianes 


FIGURA 5. Part superior del Pantocràtor després de ser traspassat a tela, fotografiat a la Casa Amatller de Barcelona 
(ce. 1933) (IAAH, im. 05554018 —foto Gudiol A-11020/1934—). 

FIGURA 6. Part inferior del Pantocràtor després de ser traspassat a tela, fotografiat a la Casa Amatller de Barcelona 
(c. 1933) (IAAH, im. 04116010 —foto Gudiol A-11021/1934-—). 


A arxiu de l'Institut Amatller d'Art Hispànic es conserven tot un seguit de fotografies que Josep 
M. Gudiol va fer llavors d'aquestes pintures, imatges que ratifiquen l'estada de totes elles a la casa 
Amatller. El Crist en Majestat, ja entelat, figura dividit en dos fragments i, al fons de les dues fotogra- 
fies que el reprodueixen, s'observen detalls del referit estudi que V'identifiquen plenament, com el 
conjunt de fotos emmarcades situades a la paret, que en el seu temps havia realitzat Antoni Amatller. 
En una altra d'aquestes imatges es pot apreciar ja tot el conjunt muntat sobre l'estructura absidal per 
poder ser exhibit, possiblement, a futurs compradors (fig. 7). 


De Madrid a Nova Yorlt 


A més dels murals de Santa Coloma, Bardolet adquirí, probablement aquell mateix any, dues pin- 
tures més al bisbat d'Urgell, La Verge entre dos sants de Sant Cristòfor d'Anyós i El Martiri de Santa 
Caterina de la capella que havia estat dedicada a aquella santa a la catedral de la Seu. També aquestes 
dues pintures foren traslladades a Barcelona i, un cop restaurades per Arturo Cividini —segons que 
es consigna en el referit quadern on ell anotava els serveis que prestava—, seguiren durant molt de 
temps, com veurem, el mateix camí que el dels dos sants papes de Santa Coloma. 


Efectivament, les quatre obres viatjaren juntes a Madrid. Allí foren fotografiades per Vicente Moreno 
Díaz, tal com es pot comprovar a les fitxes de l'Arechivo Moreno que conserva la Fototeca del Patrimo- 
nio Histórico.7 Per la informació que es troba en aquests registres sembla que l'antiquari madrileny 
Apolinar Sànchez fou un dels intermediaris que intervingué en la venda d'aquestes quatre pintures. 

FIGURA Z Conjunt mural de Sta. Coloma muntat a la casa Amatller de Barcelona sobre una estructura absidal, després de 
ser traspassat a tela (c. 1933) (IAAH, im. 03835013 —foto Gudiol GA-11016/1934—). 


1. Maiestas Domini envoltat del Tetramorf — Espai Columba, Santa Coloma 

2. Col-legi apostòlic — Espai Columba, Santa Coloma 

3. Santa Coloma, santa Maria, sant Pere i un apòstol — Espai Columba, Santa Coloma 
4. Sant Gregori - Localització desconeguda 

5. Sant Silvestre — Amherst College, Massachusetts 

Apolinar Sénchez Villalva era un important comerciant d'art, 
amb establiment obert al carrer Santa Catalina, ò, de Ma- 
drid. Tot i que mantenia bona relació amb diversos museus 
espanyols, treballava també com agent de colleccionistes i 
comerciants estrangers. $ 


Ben aviat, com hem pogut documentar i més endavant de- 
tallarem, les quatre pintures esmentades foren venudes a 
Arthur Byne, operació en què, a més del referit antiquari 
madrileny, és possible que també intervinguessin Bardolet i 
Gudiol. 


No ens ha d'estranyar gens que fos Arthur Byne (fig. 8), un 
nord-americà llavors installat a Madrid, qui adquirís totes 
aquestes obres. Era el gran proveidor de béns artístics es- 
panyols per als colleccionistes i museus dels EUA, princi- 
palment per al magnat dels mitjans de comunicació VVilliam 


FIGURA 8. Arthur Byne. 


Randolph Hearst, però també per al fundador de la Hispanic 

Society of America de Nova Yorle, Archer Milton Huntington i, entre d'altres, per a George Fox 
Steedman i Addison Cairus Mizner. Tanmateix, la seva ètica professional sembla que deixava molt 
a desitjar i, sovint, els seus mètodes no eren gaire ortodoxes: transgredia, si calia, les disposicions 
del país que fos per tal d'aconseguir el seu objectiu: posar a disposició del seus clients nord-ameri- 
cans les peces artístiques que es delien per posseir." La seva activitat de compravenda d'obres d'art 
Pobligà fins i tot a deixar de ser membre de la mencionada Hispanic Society, ja que aquesta insti- 
tució prohibia als seus associats la compra directa d'art a Espanya, per evitar així que se la pogués 
relacionar amb una pràctica com aquella. 


Amb tota seguretat, l'esmentada venda es produí abans que el baró Jean Germain Léon Cassel —que 
va ser el comprador del gruix dels murals de Santa Coloma— veiés les pintures de Sant Silvestre i Sant 
Gregori, ja que si aquestes obres haguessin estat encara en poder de Bardolet no hi ha dubte que van 
Cassel les hagués comprat. Bona prova és que, com més endavant veurem, quan el fragment de Sant 
Gregori, i els d'Anyós i de la Seu sortiren a subhasta Pany 1942 a Nova Yorh, van Cassel no dubtà a 
adquirir-los. 


No van ser aquestes les úniques obres d'art català que Arthur Byne adquirí aquells anys. També 
comprà a Bardolet el frontal d'altar d'una ermita de Lles, conegut com a Frontal de Martinet, que 
Bardolet havia adquirit el 1933 i que, Pany seguent, Byne va vendre al VVorcester Art Museum de 
Massachusetts, on avui s'exhibeix." 


Als arxius de la Brummer Gallery (fig. 9 i 10), que es conserven al Metropolitan Art Museum de 
Nova YorE, consta que Byne diposità en aquella galeria la pintura de Sant Silvestre. Ho va fer el 6 de 
març de 1934 i des d'aleshores fins l'any 1941, en què fou adquirida per l'Armhest College, va ro- 
mandre a la Brummer Gallery, amb el número de referència X 758 (fig. Ll i 12). 


Tot i que en aquells arxius no es conserva la fitxa corresponent al segient registre —el X 794—, no 
hi ha dubte que correspon a la pintura de Sant Gregori de l'església de Santa Coloma. No solament 
perquè en el registre anterior —el X 753 que, com hem dit, pertany al fragment de Sant Silvestre— es 

FIGURA 9. Façana de la Brummer Gallery —FIGURA 10. Interior de la Brummner Gallery de Nova YorX (anys 30) 
de Nova Yorle (anys 30) (BGR, Nevv Yorl  (BGR, Nevv Yorle Galleries, Pre-1947). 
Galleries, Pre-1947). 


fa expressa menció que aquesta obra és companya del X 754 
—Companion piece to X 7540—, sinó perquè a Pàlbum o llibre 
de fotografies de les vendes de la Brummer Gallery ambdós 
fragments figuren reproduits i amb els números de registre 
indicats. 


Així, doncs, podem afirmar que les dues pintures de Sant 
Silvestre i Sant Gregori seguiren el mateix itinerari des que 
foren adquirides l'abril de 1933 per Josep Bardolet. De la 
FIGURA 11. Fitxa X 753 (Sant Silvestre) de la casa Amatller de Barcelona, on foren traspassades a un su- 
Brummer Gallery, anvers (BGR, X 753). port de tela i restaurades, es traslladaren a Madrid i, presu- 


miblement aquell mateix any, foren adquirides per Arthur 
Byne, juntament amb les altres dues pintures d'Anyós i de la 
Seu, les quals també va dipositar a la referida galeria nova- 
jorquesa. Aquestes obres foren registrades respectivament 
amb els números X 755 i X 756, consecutius, dones, amb els 
o de les dues de Santa Coloma, la qual cosa evidencia que el 
ee o COnjunt d'aquestes quatre pintures van ser lliurades alhora 
En o a la Brummer Gallery de Nova Yort el 6 de març de 1934. 


Vol dir que en vuit mesos a tot estirar, Byne les adquirí i 
FIGURA 12. Fitxa X 753 (Sant Silvestre) de la aconseguí endur-se-les als EUA, on les consignà —només 
Brummer Gallery, revers (BGR, X 753). consignà— en aquella galeria d'art. 


Les quatre obres esmentades no van ser, doncs, propietat dels 
germans Brummer, sinó que ells actuaren de mers dipositaris d'Arthur Byne. Dues anotacions a la re- 
ferida fitxa del fragment de Sant Silvestre de la Brummer Gallery ho deixen ben clar: Belongs to Bynei On 
consiement from Artbur Byne / March 6, 1934. 

D'altra banda, la lletra inicial "XY amb què figuren registrades aquestes quatre pintures —les de 
Santa Coloma, la d'Anyós i la de la Seu d'Urgell— evidencien que la Brummer Gallery només en fou 
dipositària —i no propietària— perquè dins els registres d'aquella galeria quedaven anotades amb la 
lletra inicial NY, les obres que eren realment de la seva propietat, amb la lletra "P7 les que prove- 
nien de la seva galeria de París, i amb la inicial "XY aquelles que no eren seves però que els havien 
estat consignades per tercers a fi que en cuidessin la venda. 


Arthur Byne morí víctima d'un accident de circulació el juliol de 1935, l'any segúent, doncs, d'ha- 
ver dipositat aquestes pintures a la Brummer Gallery. Això podria explicar perquè unes obres que 
eren de la seva propietat van trigar tant de temps en vendre's, tot i que ell era un traficant d'art 
interessat a comprar i vendre ràpidament. 


Durant aquells anys no tenim constància que els dos fragments de Santa Coloma fossin mostrats en 
públic, a diferència de La Veree i dos sants d'Anyós i El Martiri de Santa Caterina de la Seu que sí que 
ho van ser. Segons consta als registres de la Frict Collection, els fragments d'Anyós i de la Seu foren 
exhibits al Broollyn Museum de Nova Yorh entre el 4 i el 31 d'octubre de 1935 en el marc d'una 
exposició titulada Spanisb Painting.ò 


D'altra banda, hem de tenir present que, a parer de Josep Pijoan, aquells eren uns moments en què 
s'havien inflat els preus de les peces romàniques i gòtiques catalanes. "" Podria ser que aquesta fos 
la causa, com tot seguit indicarem, per la qual s'hagué de rebaixar a gairebé la meitat el preu que 
inicialment es demanava per la pintura de Sant Silvestre. 


Mort Arthur Byne sense descendència, el seu patrimoni passà a la seva vídua, Mildred Stapley, que 
el 1941 aconseguí vendre el fragment de Santa Coloma. Però no les altres tres peces que quan ella 
morí, el desembre de 1941, continuaren dipositades a la Brummer Gallery. 


La pertinença d'aquestes obres a Byne justificaria també perquè el fragment de Sant Silvestre consta 
a les fitxes de la Brummer Gallery com a spanisb fresco o catalan mural, acostumat com estava Byne 
a ocultar en la majoria del casos la procedència de les peces o a donar-ne referències poc clares. Y 


La venda de la pintura de Sant Silvestre a l'Amherst College 


Així, dones, no va ser fins l'any 1941, set anys després de romandre aquestes obres a la Brummer Ga- 
llery que finalment el fragment de Sant Silvestre es va vendre a PAmherst College de Massachusetts 
(fig. 18). Curiosament, sembla que al representant d'aquella VE Ta TE P ge 


Amherst, Mass, El 
1942-Henry E. Scott, Jr. 


institució, Charles H. Morgan II, no li foren mostrats els al-——— r. Charles El Morgan HI 

Res. 317 South Pleasant St.,Amherst,Nass. 
tres fragments propietat de la vídua Byne, també en venda a DU EE em 
la referida galeria. PE SO Don do calia site — $ 1,200. 


P 7294 Gothic avgiue, 2,200, 
ant dames 
Dec, 6, 1940 quotes to Mr, Morgen 


Morgan provenia d'una família de alta societat de VVorcester a il meten ab Ep: 
N 4595 granite fig.Iupa 4 500. 


(Massachusetts). S'havia doctorat per la Universitat de Har- Deo, 15, 1940. Quotod to Ur. lorgen 1n letter 
: ee 2a 4 À : : : Mer. 18, 1941. Pel ae Marca P ddo 
vard, havia dirigit excavació de l'Agora a Corint, impartit. i P0 Ramis Maia £ ona, 


classes al Bryn Mavvr College i, a la fi, havia esdevingut el. — RIGURA 13. Fitxa de PAmherst Golieeaia 
primer professor de belles arts de la Universitat d'Amherst.. —Brummer Gallery (BGR, Institutions-A05. 
Durant els anys quaranta Morgan també s'havia encarregat —recto). 

de comprar obres d'art per tal de crear dins el College d'aquella universitat un museu d'art, que 
va acabar obrint les portes el 1949. Per aquest motiu, al llarg d'aquella dècada les relacions de la 
Brummer Gallery amb ell havien estat frequients. A la fitxa de clients de la galeria, $ consten oferts a 
l'Amberst College, per mitjà de Morgan, prop d'una quarantena d'objectes d'art, des de peces egíp- 
cies, gregues i romanes fins a escultures i pintures gòtiques. Entre elles, el fragment de Sant Silvestre, 
pel qual la Brummer Gallery demanà a Morgan, per carta adreçada el 13 de desembre de 1940, la 
quantitat de 1.400 dòlars. 


Morgan ho degué trobar excessiu, perquè el 18 de març segient l'esmentada galeria li tornà a oferir 
la pintura de Sant Silvestre —el preu del qual rebaixà a 770 dòlars—, a més de La Lerge, Santa Anna i el 
Nen, una escultura de pedra calcària de l'escola borgonyona del segle XV, per la qual n'hi demanà 
2.000 dòlars. $ En total, dones, li oferí comprar conjuntament aquestes dues obres per 2.770 dòlars, 
preu que finalment Morgan acceptà. La compravenda es va materialitzar pocs dies després, el 3 
d'abril de 1941, com consta en les referides fitxes d'ambdues peces i, també, en els llibres de comp- 
tabilitat de la Brummer Gallery. Així dones, el preu que, finalment, l'Amherst College va pagar per 
la pintura de Sant Silvestre va ser de 770 dòlars. 


Des d'aquell dia, els dos fragments de Santa Coloma van seguir camins diferents. El de Sant Silves- 
tre, juntament amb La Verge, Santa Anna i el Nen que Morgan comprà ensems, passaren a engrossir 
el futur museu de lAmherst College, on encara s'hi conserven catalogats respectivament amb els 
núms. AC 1941.9 i AC 1941.6. Per contra, el fragment de Sant Gregori, junt amb La Verge entre dos sants 
d'Anyós i El Martiri de Santa Caterina de la Seu, romangueren plegats a la Brummer Gallery. 


La subhasta del 4 de juny de 1942 a la Parle-Bernet de Nova Yort 


Tot i que consta que el novembre de 1986 la Brummer Gallery va oferir La Verge entre dos sants d'Anyós 
per 2.600 dòlars a Reginald Poland, director de la San Diego Art Gallery de Califòrnia, la compra- 
venda no degué reeixir" De manera que, quan a finals del 1941 morí sense descendència la vídua 
d'Arthur Byne, Mildred Stapley, l'executor dels seus béns, el Central Hannover BanX and Trust 
Company de Nova Jersey, ordenà la venda en pública subhasta de les tres obres que continuaven 
dipositades a la referida galeria novaiorquesa." 


La licitació se celebrà a la Parhe-Bernet de Nova Yorh el 4 de juny de 1942. Malgrat que en el catà- 
leg no figura reproduida, la pintura de Sant Gregori s'identifica plenament amb el lot núm. 458 com 
a Romanesque Fresco Paintine of St. Gregory. Spanish, XI Century, i es puntualitza a més, que procedia, 
com les altres dues peces, de la colecció Byne. 


Les tres obres, que sortiren a subhasta en lots consecutius, foren adquirides pel baró Jean Germain 
Léon Cassel, el mateix que havia adquirit l'any 1934 el gruix del conjunt de Santa Coloma que no 
havia anat a parar a mans d'Arthur Byne. 


La subhasta de Drouot de Pany 1955 


Cassel morí el 19 de juliol de 1952. Uns anys després, la seva vídua dugué a subhasta, entre d'altres, 
les tres obres esmentades que havia heretat del seu marit. 

Aquesta nova subhasta se celebrà a l'Hotel Drouot de París el 24 de març de 1955. Anà a càrrec del 
comissari i taxador Étienne Ader, un dels més importants a l'època. 2 En el catàleg figuren repro- 
duides les tres pintures romàniques en questió, assenyalades com a lots n. 90, 91 i 92 i sota el títol 
genèric de Fresques Catalanes. El fragment de Sant Gregori de Santa Coloma és el darrer d'aquets tres 
lots i ja es ressenya que prové de l'església de Santa Coloma d'Andorra, gràcies a les indicacions que 
Josep M. Gudiol va facilitar a Ader, com consta en el catàleg. 


Tot i que s'han perdut les actes de la referida subhasta sabem, per les anotacions manuscrites en 
un catàleg conservat als arxius de PHotel Drouot —coincident amb un altre en poder de PInstitut 
National d'Histoire de VArt, de París—, que els tres lots foren adjudicats i el preu que se'n pagà per 
cadascun d'ells, unes cotitzacions que avui ens semblen absolutament ridícules: Pel fragment El 
Martiri de Santa Caterina, 710.000 franes, per La Verge entre dos sants, 200.000 francs, i per la pintura 
de Sant Gregori de Santa Coloma, 265.000 francs. 


El Martiri de Santa Caterina va ser adjudicat a l'antic dibuixant i galerista francès Henri Bing-Bodmer, 
propietari de la Galerie Bing de París. Situada llavors al 174 del Faubourg Saint Honoré, es dedicava 
més a comercialitzar art contemporani que pintura antiga. Tot i això, Bing comprà aquella obra, 
que vengué el 1961 al coleccionista suís VVerner Abegg, especialment interessat en l'art medieval 
hispànic. Dos anys després, aquest l'aportà a la fundació que ell mateix creà, Abegg-Stiftung, de 
Riggisberg, prop de Berna. Malgrat tractar-se d'una institució que es dedica fonamentalment a la 
conservació i estudi de tèxtils històrics, la mencionada obra continua formant part avui dia de la 
seva coHecció." 


Adquirí Bing-Bodmer també les pintures de Sant Gregori i d'Anyós2 Si fos així, a qui les va vendre2 
D'altra banda, a la fitxa de l'Institut Amatller d'Art Hispànic corresponent al fragment d'Anyós figu- 
ra la seguent anotació: collecció Meunier. París. Podria ser aquesta la seva veritable ubicació actual2 
Malauradament, no s'ha pogut comprovar. Ara per ara, aquestes preguntes encara no tenen respos- 
ta. Ayui dia, doncs, continua essent una incògnita el lloc on es conserven els fragments d'Anyós i el 
del Sant Gregori de Santa Coloma. 


Això fa que actualment continuí essent una realitat la dispersió de les pintures romàniques de Santa 
Coloma. Tota la decoració mural de l'interior de Dabsis fou adquirida pel Govern d'Andorra el 2007 
als hereus de van Cassel i, des de fa pocs mesos, s'exhibeix a l'Espai Columba, al costat de la mateixa 
església. Per contra, resten separats els dos fragments que representen els sants Silvestre i Gregori, 
que decoraven Vintradós de l'arc triomfal, el primer, com hem vist, és propietat des del 1941 de 
lAmherst College de Massachusetts, del segon, se'n desconeix, des que fou subhastat a París el 
1955, la seva ubicació. 

NOTES 


1. Vegeu Mateu, 2003: 131—154. Vegeu també, VVundervvald, 2003: 71—87, i Castifieiras, 2007: 26—29. 

2. Post, 1938, vol. VII, part. E: 721. 

3. Pradalier, 1977: 13. 

4. VVundervvald, op. cil.: 74. Citació traduida del castellà segons manifesta la mateixa autora a la nota 13 del seu article. 


5. Agraim a Montserrat Pagès, antiga conservadora d'art romànic del MNAC, la seva collaboració a l'hora de determinar el lloc on els dos 
8 805, 8 , 


sants papes degueren estar situats dins l'intradós de l'arc triomfal. 
6. Ibíd.: 85. En el mateix sentit, vegeu Castinieiras, op. cit.: 28. 
7. Pijoan, 1948: 18. 
8. Berenguer i Amat, i Vundervvald, 2001: 131—138. 
9. Pagès Paretas, 2003: 155—162. 
10. Berenguer i Casal, 2017, vol. 10: 274. 
11. Gudiol i Cunill, 1927, vol. 1: 491. 
12. Font i Pujol, i Casademunt, 1930: 16. 
13. Cano Ció, 2015, vol. XXVII, 175: 165-166. 


14. L'única referència sobre cultura que es troba a les actes del Consell General d'aquells anys figura a la reunió del 9 de maig de 1982 en 
què s'acorda "acceptar amb la màxima satisfacció i agrado el projecte de pla cultural per a Andorra i quants altres beneficis morals i 


materials tingui a bé otorgar el Govern de la República Espanyola". 
15. BENET, Rafael. Memòria i Inventari dels monuments i béns artístics de les Valls d'Andorra. Arxiu Nacional d'Andorra, ANANC 3, f. 82r. 
16. Mateu, op. cit.: 134, 135. 
17. Martinell, 1934: 9. 
18. La Nova Andorra, març 1933, pàg. 96. 
19. Martinell, op. cit.: 9. 
20. Ibíd.: 9. 
21. Ibíd.: 9, 10. 
22. Benet, op. cit., f. 83V. 
23. Agraim especialment als descendents d'Arturo Cividini, de Bèrgam, les facilitats donades per consultar els arxius del seu progenitor. 


24. Serà també a la casa Amatller, durant els primers mesos de la Guerra Civil espanyola, on Josep M. Gudiol, un dels responsables de la 


salvaguarda del patrimoni artístic, hi dipositarà els bens recuperats, entre ells, els murals de Santa Maria de Sixena. 


25. És el cas de les pintures arrencades a instància de la Junta de Museus, el trasllat de les quals consta documentat fotogràficament que 
es feu així (Institut Amatller d'Art Hispànic, IAAH, im. 02197004 —foto Mas C-70308/1922—, IAAH, im. 03939004 —foto Mas 
C-70304/1922—, i IAAH, im. 03939006 —foto Mas C-70298/1922-). Agraim a Santiago Alcolea i a Núria Peirís, de l'Institut Amat- 


ller d'Art Hispànic, la colaboració en la recerca efectuada als arxius de l'esmentat institut en ocasió del present treball. 
pànic, P 


26. Institut Amatller d'Art Hispànic, IAAH, im. 09954018 —foto Gudiol A-11020/1934—, IAAH, im. 04116010 —foto Gudiol, 
A-11021/1934—, i IAAH, im. 03835013 —foto Gudiol GA-11016/1934—. 


27. On figuren registrades amb els núms. d'inventari 06039 C les pintures de Sant Gregori i Sant Silvestre de Santa Coloma juntes, i amb els 
núms. correlatius 06040. C El Martiri de Santa Caterina, i 06041 C La Verge entre dos sants. Fototeca del Patrimonio Histórico, Archivo 
Moreno, inventario n. 06039 C a 06041. C. 


28. Sànchez Sauleda, 2016: 132. 

29. Vegeu Merino de Càceres, 2011: 261—269. 

30. Verdaguer Serrat, 2009: 21. 

31. Torres i Abril, 1981: 253, 254, Cool, 1952: 32—38, i Pagès i Paretas, 2005: 50. 

32. The Metropolitan Museum of Art, Cloisters Archives Collections, The Brummer Gallery Records (en endavant BGR), n. X 753. 

33. BGR, Sold Boot n. 2, Paintings, p. 3. 
34. Ambdues pintures apareixen amb aquestes referències, X—/54 i X—7595, a la fotografia citada en la nota anterior. 


35. Vegeu les fitxes de les pintures d'Anyós i de la Seu a The Frich Collection (2020). Vegeu també els registres del Broollyna Museum 
(2020) referits a aquella mostra. L'exposició del BrooRlyn Museum feia un repàs de l'art hispànic, des de l'època romànica, represen- 
tada per aquestes dues peces, fins a obres del segle XIX, tot mostrant pintures, entre d'altres, de Jaume Huguet, el Greco, Velózquez, 
Zurbarún, Murillo i Goya. Segons carta del comissari del Brooliyna Museum, Frederic A. Svveet, adreçada el 05/11/1935 a Lord 


Joseph Duveen, la mostra va ser visitada per gairebé cent mil novaiorquesos. 
36. Pijoan i Maragall, 2014: 159. 
37, Merino de Càceres, op. cit.: 261. 
38. BGR, fitxa de lAmherst College, Institutions-A05, 2020. 
39. BGR, n. P 7294, 2020. 
40. BGR, fitxa de la San Diego Art Gallery, Institutions-S-01, 2020. 
41. Merino de Càceres, 0p. cil.: 244—245. Vegeu també Verdaguer, op. cit.: 21. 
42. L'any 1950 el seu estudi havia assolit en xifra de vendes d'obres d'art l'equivalent aquell any a les de Christie's i Sotheby's juntes. 


43. Verdaguer, op. cit.: 21, 22. Agraim a Judit Verdaguer del Museu Episcopal de Vic i a Anna Jolly de l'Abegg-Stiftung de Riggisberg les 


informacions facilitades sobre El Martiri de Santa Caterina que es conserva en aquell museu suís. 

